Jesi videla brojke o učitavanju aplikacije? Milioni. To je fenomen.
Jas, daj. Vitni želi da izvučeš najdeblji kraj.
Ne želim da gledam najgoru stranu,
želim da gledam istinu. On je patološki lažov.
Zašto uvek potkopavaš moju stabilnost?
I stabilnost mog muža.
Zašto odlučuješ da profitiraš
od razaranja mojih temelja?
Jas, znaš da to nije lično.
Je l' to neko ikada rekao i zaista mislio?
Jedna drugoj dugujemo zaštitu,
pa me poslušaj kad ti kažem
da on nije sociopata iz hobija. On je jebeni kriminalac.
Nemoj da se čudiš što te je očarao.
O čemu ti to pričaš?
Izvini, ali slika je neporeciva.
Pitaj Vitnija za Tonija Deja, njegovog čoveka u Africi
i za lažiranje poslovnih knjiga.
Ništa od toga nije stvarno.
Dobro. A koja je tvoja naknada
ako uspeš da ubediš još ljudi?
Ti ga ne poznaješ.
Neko ko ne poznaje tebe mogao bi reći
da si ti apstrakcija nesigurnosti i kompenzacija.
Što ne znači da je to tačno.
Reći ću to tako da tvoja sujeta razume.
Tebe i tvog muža navukao je čovek koji vas smatra budalama.
A ti ćeš uvek prikazivati svet tako da nešto zaradiš.
Šta ti zapravo hoćeš?
Hoćeš da Henri podnese ostavku i da cene deonica padnu.
Ti si jebena plaćenica, Harper! Bože!
U tebi više nema empatije, zar ne?
Samo njena imitacija da bi ukačila ljude.
Dobro.
Nećemo zatvoriti kratku poziciju "Tendera".
Uvereni smo više nego ikada i sada imamo čvrste dokaze
koje ću sutra da predstavim na konferenciji ALFA.
Do kraja? -Do samog kraja.
Možda da pozovem obezbeđenje da te otprate.
Hajde, usudi se.
Zdravo, ja sam. Video sam tvoju poruku o "Stern Taou".
Sigurno se osećaš usamljeno.
Moraš da čuješ moj glas. Slušaj ga.
Dolazim kod tebe posle kvartalnog sastanka s Džejkobom.
Nemoj da radiš ništa zbog čega ćeš zažaliti.
Ostani jak i fokusiran.
Dragi Henri...
Negde mi curi novac.
Daj mi minut, drugar.
Šta ti radiš ovde? -Izvini.
U mojoj spavaćoj sobi dok se moj muž tušira!
Hteo sam da telefoniram.
Doneo sam ti cveće na poklon za useljenje.
Jasmin, smiri se
i prestani da vičeš na ljude zbog sitnica.
Nije lepo od tebe.
To što si kučka i cepidlačiš
inače je znak da nemaš na šta da se žališ.
Kad nam je večera?
Ne mogu da vam se pridružim.
Ali došao si da jedeš. -Ne, nisam.
Hteo sam da vidim kako ste se smestili.
Moram da pozovem...
Sutra dolazi ministar trgovine.
Izvinjavam se.
Zovi me.
Je l' ovo bilo potrebno? Unajmio nam je kuću.
Znao si da je ovde? -Naravno da nisam.
Sviđa ti se to što bi te jebao?
Bože, šta je tebi?
Nisam glupa, Henri.
Rekao si mi da si pušio onom tipu u Vinčesteru!
Dušo, to je bilo u školi. Kao u zatvoru.
Nikoga ne prozivaš zbog toga. U školi možeš biti gej.
To me baš teši.
Znamo da je predsednik čovek od dogovora.
Ništa nas ne sprečava da i mi budemo takvi
dokle god je dogovor dobar za sve strane.
Predsednika Evropljani ne razumeju.
On želi manje regulacije i slobodu kretanja.
Novi početak s posleratnim uslovima.
Mislim da niko ne zna koja je strategija.
Neki misle da je Amerikancima dojadio lep život,
pa su izabrali narcisoidnog senilca koji će im to uništiti
da bi njihova deca u fabrikama
mogla da prave proizvode s bednim žigom "Proizvedeno u Americi".
U svakom slučaju, zahvalni smo što ste ovde
i koristite "Tender" kao ogledni primer
dok pokušavamo da uništimo trgovinski sporazum.
Juče nisam htela ništa da kažem...
Šta je?
Nakon što je Vitni otišao, osetila sam ti alkohol u dahu.
Pa popravio sam svoj odnos s alkoholom.
To je čista racionalizacija.
Neću da slušam to. U redu?
Odrasla sam osoba. I ti mi stalno to ponavljaš.
Kada si opet počeo da piješ?
Popio sam jednu čašu šampanjca posle "Veb horajzona".
Je l' ti je Vitni dao?
Koga briga? Hteo sam.
Samo se bojim
da ti se sad čini da si na vrhu sveta
i misliš kako to možeš da kontrolišeš. Ali ne možeš.
Znaš šta ja mislim?
Mislim da želiš da izgubim kontrolu jer si mi tada potrebna.
Harper je juče bila kod mene.
Bože, ne puštaj tu kučku u našu zgradu.
Ne može da podnese tvoju sreću.
Jesi li možda preblag prema Vitniju?
Ona će da izvrće stvarnost dok nas ne uništi,
a sistem joj nekako plaća za to.
Misliš da je prebrzo dobio naše poverenje?
Da, naše i celog sveta. Kakav poduhvat.
Možda zaslužuje malo poštovanja.
Ne sviđa ti se naša cena deonica?
Opet želiš da miniraš moj uspeh?
Taman sad kad se oporavljam? -Oporavljaš?
Jas...
Ne znam kako da te volim.
Kako to misliš?
Ne znam da li je ispravno da te volim
i osvestim te o stvarima koje ne vidiš.
Ili je bolje da podržavam tvoje zablude?
Ne vidiš da ljudi vide koliko si prozirna?
Misliš da ne vidim kako ne podnosiš što sam ja glavni.
Ne mogu ja da ti isklešem mesto u svetu.
Doslovno sam krenuo na večeru sa revizorom!
Vit je baš izigrao moje poverenje.
Vidimo se kod kuće, draga.
Jasno ti je da će mi možda trebati pomoć
oko revizije "Tendera".
Vitni kaže da smo već i više nego usklađeni sa IFRS standardima.
Ali u Americi postoje i GAAP standardi.
Izvini, mislio sam da tvoja ekipa deluje globalno.
Tehnički, da.
Ali predlažem primopredaju nekome s iskustvom na američkim tržištu.
Cenim tebe, Džejkobe.
Ne nekog nekulturnog drona kog neću hteti da častim večerom.
Bilo je slučajeva kada su Engleska i SAD
priznale svoje revizorske okvire kao ekvivalentne.
Insistiraćemo na tome.
Siguran si?
Kada te izvedem, ne kvarimo druženje razgovorom o novcu.
Savršeno. Hvala.
Obećao sam sebi takvu bocu za 40-ti,
ali cena je zaista nenormalna.
Šta to slavimo?
Dugoročne veze.
Hvala.
Izvinite zbog neznanja, ali objasnite mi
kako zapravo funkcioniše preporuka revizora.
Postoje kontrolne liste, rad na terenu i dokazivanje.
Zatim sledi pozitivno mišljenje, mišljenje s rezervom
ili negativno mišljenje.
Šta si ti dao? -Mišljenje s rezervom.
Što znači šta?
Postoji problemi, ali finansije su uglavnom pouzdane.
Niko ti ne zavidi što moraš da analiziraš naš zamršeni bilans.
Zakon proseka kaže da bilo kakvi upitnici vezani za bilans
u firmi poput "Tendera"
postoje zbog kašnjenja u plaćanjima pod raznim bankarskim nadležnostima
ili neshvatljivih lokalnih običaja vezanih za podnošenje prijava,
a ne zbog nečeg nepoštenog.
Nikada ne pripisuj zloj nameri
ono što možeš da pripišeš nesposobnosti.
Meni Vitni deluje besprekoran.
Niko nije savršen.
Hoćemo da naručimo? -Daj, Džejkobe...
Mi u "Tenderu" nikako ne verujemo u policijski čas.
U tom slučaju, živeli!
Uzdravlje.
Sjajno je. -Da, vredelo je čekati.
Odlično...
Dragi Henri...
Moraš biti osoba uz koju se drugi osećaju sigurno
u najiskrenijem izražavanju onoga što jesu.
Svi te žele.
Ti si vredan svega.
Svi te žele.
INDUSTRIJA
Mislim da me moja žena ne voli.
Žao mi je što su te sjebali u mojoj smeni.
Jedino dobro kod trezvenosti je moja produktivnost.
Da sam musliman, bio bih milijarder.
Jednom sam čitao očev dnevnik.
Pisalo je: "Svet je pun striptizeta, šerbeta i fluorescentnosti."
"Ne želite da budete bilo gde drugde."
Sigurno je zaboravio na to kad se ubio.
Možda je ovo sve što postoji.
Euforija...
Nikada nisam verovao u samoubistvo.
Moja majka je to pokušala. Otac ju je neprestano mlatio.
Nisam siguran da verujem u to.
Zašto sve iz tvog života zvuči kao loš roman?
Ja nisam naslednik dinastije fosfata.
Pretpostavio sam.
Ne brini, čoveče. Imam ja mnogo drugova iz srednje klase.
Malo glume nije problem, dokle god ti je srce čisto.
To sam i ja mislio za Lumi.
Šta god su ljudi govorili, srce mi je ostalo netaknuto.
Potpuno.
Dragi Henri...
Šta ako u meni nema tolikog mnoštva?
Drago mi je što te poznajem.
Kuda ćeš?
Vratiću se. Moram na avion.
Dobro. Ja ću možda da nastavim posao.
Kao i uvek u ALFI, čast nam je da predstavimo mislioce budućnosti.
Kad počnem da govorim, stani pored vrata
i uvedi ljude unutra. Naročito
ako imaju novinarsku akreditaciju oko vrata.
Sećaš se onog govora koji si zabrljala kao pripravnica?
Nemoj da se ponovi.
Harper Stern iz "Stern Taoa" ne treba posebno predstavljati.
Zdravo! Dame...
Umesto onih blentavih trućanja o tome kako uspeti,
na ovom forumu ponudiću vam pogled
na ženu koja radi svoj posao najbolje što može.
"Tender"! Znam da ga svi jako dobro poznajemo.
"Tender" i dalje slovi za rastuću finansijsko-tehnološku firmu,
ali njegova trenutna tržišna vrednost potpuno je odvojena
od njegovog osnovnog profila rizika.
Naša analiza pokazuje
da je većina "Tenderove" zarade
možda potpuno iluzorna.
Za svakog iluzionistu, odvraćanje pažnje je ključno
da bi prevara bila uspešna.
Njihovo preoblikovanje u banku i prikupljanje depozita građana
kukavičko je i nemoralno prikrivanje prošlih finansijskih nepravilnosti
u još složeniju mrežu računovodstva.
Ta kompleksnost bila je ključna
u njihovom zavaravanju ulagača,
regulatornih tela, čak i vlada.
Iako oni ne žele da se mi fokusiramo na to,
tržište bi trebalo da ispita njihove stare izveštaje
i njihovo nasleđeno poslovanje kao procesora plaćanja.
Naša analiza zbira tih delova dala bi u osnovnom scenariju ciljanu cenu
od 12 funti po deonici, ako dodelimo oko tri milijarde vrednosti preduzeća
onome što možemo nazvati njihovim osnovnim i legitimnim operacijama.
Ali to ne podrzumeva nominalnu vrednost.
Drugim rečima, nultu vrednost
pripisujemo njihovim akvizicijama u Africi i azijsko-pacifičkoj regiji.
Mi smo uradili ono što je druge mrzelo da urade,
otišli smo na izvor.
Više nema sumnje u povezane novčane tokove
tih takozvanih firmi.
Ova forenzička upozorenja, neobjašnjiva gotovina i dugovi,
fiktivne akvizicije trećih strana,
neodržive evaluacije ako se dobit prilagodi stvarnosti
i neizbežni regulatorni i revizorski okidači,
sklapaju najgori scenario pada
u celoj našoj karijeri na tržištima.
Zato sada stojim pred vama da bih vam rekla
da je naš najgori slučaj postao naš osnovni slučaj.
"Stern Tao" "Tenderu" dodeljuje cenu od nula funti i nula penija.
Pad od 100% u odnosu na trenutni nivo.
"Stern Tao" takođe poziva da se okonča nemar u nadzoru.
Ovo mora da urodi novom agresijom, novom revizijom
i objavom kvalitetnih finansijskih izveštaja.
Slučajevi iz prošlosti... "Enron", "Valeant" i "Lakin"
uče nas da je "šortovanje" nesolventnih firmi uvek unosno.
Prodate pozicije nakratko su dosegle kritičnu tačku.
Svaki oporavak sada je samo skokić u opštem padu vrednosti.
Car je odavno go.
On je go i uplašen, a i treba da bude.
Raspoloženje će se obrnuti i pad će biti brz.
Ne radi se o "ako", nego "kada".
A "kada" je sada. Tika-taka.
Hvala vam.
Očekuje me.
Gde je? -G. Dej je u Londonu.
Londonu? Šta, dođavola, radi tamo?
Da, ćao.
Henri, gde si? Jesi video...
Smiri se...
Usred nečega sam.
Ne verujem da mi to radiš. Zakleo si se
da nećeš!
Gde si, dođavola?
Puštaš me da satima sedim i zamišljam najgore!
Kako to možeš da radiš nekome kog voliš?
Dragi Henri...
Onaj ko ima sve, dobiće još.
A onome ko nema,
njemu će se uzeti i ono što ima.
Dragi Henri, ja sam patološki optimista.
Dragi Henri, preblizu smo da bismo izgubili veru.
Dragi Henri, mi smo programirani da preživimo.
Halberstram.
Došlo je do skoka u opsegu trgovanja.
Cena ukazuje da institucije gomilaju "šort" pozicije.
Možda činjenica da nam je sa tržišne kapitalizacije izbrisana milijarda
zahteva koordinisani odgovor?
Neko je "Stern Taou" ponudio platformu za njihove laži,
a tržište im je poverovalo.
Igramo po starom. Ne pregovaramo s teroristima.
Jasmin je dežurna? -Ona i muž su nestali.
Sjajno. Nemamo direktorku komunikacija.
Sjajan dan za to.
Možda je previsoko napredovala.
Slažem se.
Imamo nekoliko opcija.
Novo pregovaranje o uslovima postojećeg kredita...
Paralelno s manjim potezima poput smanjenja troškova ili otpuštanja,
prodaje neposredne imovine poput nekih akvizicija u Africi
ili drugim satelitima.
Treba nam obnova statusa koeficijenta likvidnosti prema Bazelu 3
i Kor Tir 1 i 2 na pozicijama.
Ovo nije razgovor o situaciji s novcem.
Treba da bude. Ako nam cena još padne,
"Pirpoint" ima opciju da opozove izdavanje obveznica od jedne milijarde.
Postoje i drugi načini da se nakupi cifra. Odložena plaćanja
i prodaja podataka klijenata.
To je neprihvatljiv predlog za bilo koga s imalo morala.
Zašto govorimo o ovome kao da je stvarno?
To je samo još jedno sranje.
Ferdinande, ako od "Pirpointa" ili države dođe još nešto,
kupi nam malo vremena.
Cenu ćemo ispraviti nastupom u medijima.
Koordiniraću kad se vratim iz Akre.
Naravno.
Biću tu, zdravo.
Berdžis je zvao. Toni Dej hoće da sarađuje.
Već je u avionu, stiže večeras.
Doručak je u 7h, poslaće mi lokaciju ujutro.
Idem. -Želiš podršku?
Zvuči sjajno. Srećno.
Harp!
CNN je objavio da će Halberstram biti
u jutarnjem programu sutra, pre otvaranja evropskih berzi.
Učiniće sve da se sa nama ne suoči uživo
da mu ne bismo pljuvali po propagandi.
Možda baš to i radimo?
Inače, zaboravih da kažem, video sam Prestona Karnahana
na tvojoj prezentaciji.
"Krotona Park". -Novi direktor investicija Džesija Bluma?
Misliš da gradi poziciju?
Banerman, kad je Amerika stigla?
Pre tri minuta. -Šta "Tender" radi od tada?
Amerikanci ga rasprodaju kao ludi.
Pali su 20% u danu.
Pogledaj novi dobitak i gubitak.
Erik, za koga je to analogno sranje?
Za nas.
Pogledaj sranju u lice i zamisli se!
Dodaj još nula, kukavice.
Mama...
Porasli smo za tri dolara.
Kakvo dostignuće! O nama će pisati knjige.
Vraćamo se u plus.
Moj život na berzama savršeno se poklapa s mojim navijanjem za "Metse".
Sve vreme gubiš
na nove i vrlo uzbudljive načine
i moliš se za ravnotežu
da bi te jedno čudo ponovo vratilo u život!
Harpun, ne verujem,
ali dala si mi najomiljeniji dan u finansijama,
a porasli smo za samo malo.
Dobro se osećaš? -Valjda.
Da!
Možda ću izdati memorandum za firmu o današnjoj rasprodaji.
To je Jasminin posao, ali njoj je rad očito stran pojam.
Jasmin je njuškala.
Naterala me da joj pročitam tvoj dnevnik
i raspitivala se o našoj korespondenciji.
Mislim da će otići u medije.
Da li zna šta radiš za mene?
Ne. Nisam joj rekla za sve teške situacije
u koje sam se stavljala samo zbog tebe.
Od Abu Dabija se ne osećam sigurno.
I šta je moja rođaka Doli učinila za tebe s tipom iz "hedž" fonda.
Nemam šta da ti kažem.
Misliš da zato što sam zgodna
nemam dovoljno mozga da prozrem tvoja sranja?
Tvoja bivša asistentkinja, ona s Kronovom bolešću...
Danas podle podne sam zvala svoje devojke iz agencije.
Navodno, bila je naša.
I nisu se čuli s njom otkako je radila za tebe.
Hejli, znaš zašto si zaposlena i imaš benefite.
I ne zovi je "svojom rođakom"
jer oboje znamo šta je ona.
Ona je devojčica.
A tvoja bivša asistentkinja?
Isplatio si je da je ućutkaš?
Ili nešto gore? Gde je ona?
Možda ja treba da odem u medije.
Šta želiš?
500.000 dolara. -Odjebi.
Dobro. 750.000.
Tvoja ambicija ima limit? Jebi se.
Videla sam naslove, kretenu.
Moraćeš da odgovaraš na pitanja.
Stavi sve na moj račun, ako je išta ostalo.
Ili će to biti još jedna nepravilnost koju će da nađu?
A ako pitaju, biću glupava asistentkinja kakvu si oduvek hteo.
Ništa ne znam. -I ne znaš ništa!
Kakve to ima veze? -Ne dam ti ni novčića.
Onda živi s posledicama...
Jebeni gubitniče.
Harper Stern.
Koje je tvoje omiljeno klasično muzičko delo?
To su me jednom pitali tokom intervjua na kampusu.
I nisam znao šta da kažem.
Iskreno, ni ja ne bih znala.
Možda sam ti zato tako brzo pokazao toliki deo sebe.
Sigurno je naporno kada u svakom trenutku života
znaš da bi te moglo uništiti jedno pitanje.
A šta kad ti kažeš nešto pogrešno?
Nemoj mi reći da ne plešeš kroz društveno minsko polje,
njihov podrugljivi bonton, nerešive apsurde društvenih klasa
i zlobne moralne pridike.
Moja najveća greška
bila je preseljenje "Tendera" na ovo usrano pokislo ostrvo.
Možda je trebalo da ostaneš u zemlji
u kojoj ih nije briga za poreklo tvog novca.
Sigurno misliš da imam mnogo lica,
ali postoje milioni ljudi kao ja.
A ti sigurno izvodiš psihološke akrobacije
da bi se uverio da si normalan.
Vitni, ti si konstrukcija.
Ne banalizuj.
Znam za Solomona Eša i Milgramov eksperiment.
Želja ljudi da budu prevareni upisana im je u DNK.
Ko to ne bi iskoristio? To je posao. "Tender" 2.0 je legitimna firma.
Imamo depozit i korisnike kao dokaz.
Znaš da smo najpopularnija banka za mlade.
Prestani, Vitni.
Sigurna sam da će nova forenzička revizija
da pronađe samo Frankenštajna od bilansa, punog trikova
i prikrivanja.
Kao pridošlica, sigurno znaš da je život čin postajanja, a ne bitka.
Ti si prevarant zarobljen u istorijskom zločinu.
Ti žudiš za intimnošću.
Ti si pozvao mene, Vitni.
Naježila sam se kad sam čula da o sahranama
govoriš tako praktično. Sahrane imaju funkciju.
Služe za ritualnu žalost.
Ljudska potreba je da se nosimo s tim sranjima.
Možda ti nikada nisi iskusio tugu.
Roditelji su mi još živi.
Moja mama je nedavno umrla.
Sahrana je pomogla? -Nisam prisustvovala.
Kakva to osoba ne ode na sahranu majke?
Ne znam, Vitni. Možda čudovište.
Želim da plešem s nekim...
Želim da osetim vrućinu s nekim...
Da, želim da plešem s nekim...
S nekim ko me voli.
Dragi Henri...
Kako da očuvamo vrlinu kada je iskušenje tako veliko?
Halo?
Zdravo, Džona. Ja sam.
Nisam znao da li ćeš se javiti.
Nabavi advokata ili se ubij. Šta god ti je jeftinije.
Treba nam nadzor nad Tonijem Dejom.
Bilo bi vrlo kontraproduktivno da Dej
ili neka druga slaba karika sada šalje poruke koje odstupaju od dogovorenog.
Oni imaju svoje metode
za ljude koji postavljaju pogrešna pitanja.
Ako treba, prenećemo da on više ne zastupa zvanične stavove.
Ne treba preterivati.
Možemo da rešimo ovo bez nasilja.
Dobro je znati da imaš granice.
Dobro znaš da ne radimo sa ljudima kojima su granice bitne.
Znam da ne smem da dovodim u pitanje strukturu,
ali kako si se spetljao s tim tipovima?
Znaš tu reč?
Ruska reč za "razotkrivanje".
Moć pregovaranja koju daje pretnja razotkrivanjem.
Šta si radio za njih?
Krađa pristupnih podataka.
Hteli su bazu klijenata IBN-a.
Imena, vrednost imovine i navike u potrošnji.
Dodatna sredstva prisile.
Tom saradnjom, postao sam finansijski direktor za manje od deset godina.
Kad razmislim, bilo je zabrinjavajuće lako racionalizovati to samom sebi.
Znao si ko su oni?
Godinama nisam.
Posle određenog nivoa pruženih usluga,
uspeo sam da povežem i shvatim
da me je našao "Kozi ber",
tehnološki ogranak SVR-a i FSB-a.
Detalji iznad i van samog opstanka firme
nisu naša briga.
Sada je bitna samo priča.
Niko ne sme da odstupa od priče.
Ni ja ni ti, a ni Dej.
Dragi Henri...
Zar je neobično što tražimo kontrolu
kad smo uvek u milosti sila koje su mnogo jače od nas?
Hoćeš da prespavaš ovde?
Mami je bilo čudno što si iz restorana otišla sa mnom, a ne s njom.
Ostaću. -Drago mi je.
Ubićeš svog ćaleta.
Ne bih nikada.
Previše ga volim.
Ja...
I ja tebe volim, dušo.
Tata, dobro si?
Tata?
Čitala sam recenzije ovih restorana, navodno imaju sjajan šabu-šabu.
Šta god želiš, dušo.
Da. -Rešili smo kvadraturu.
Čujem da se Dej nalazi sa "Stern Taom" i "Findajdžestom".
U 07 h u "Kleridžisu".
Dragi Henri...
Bogatstvo je naša najbolja maska protiv naših najistinitijih stanja.
Dođavola...
Sedi. Sedi.
Nemoj ništa da kažeš.
Za manje od pet minuta na ona vrata ući će dvoje ljudi.
Ne poznaju te, nisu ništa učinili za tebe
i ma kako to lepo sročili,
nije ih briga šta će biti s tobom.
Gledaju te kao alatku.
Iskoristiće te da poboljšaju svoje finansije
i status u svojim krugovima. Ja sam uvideo tvoju vrednost.
Iščupao sam te sa dna i dao sam ti sve.
Da, zahvalan sam.
Zahvalan sam na tome, ali kako mi to pomaže sada?
Sve je vodilo ka ovome. Da, pod opsadom smo.
Treba samo još jednom da sarađujemo.
Kao da svaki dan živim s nožem na grkljanu.
I živiš.
Svi tako živimo. To je težina našeg potencijala.
Ne dozvoli da nas nazivaju kriminalcima. To je prelako.
Mi smo braća.
Sećaš se kakvog sam te pronašao? U bankrotu.
Učinio sam te uspešnim.
Misliš da su naši konkurenti moralno neokaljani?
Probudi se.
Šta god da smo uradili da stignemo ovde, biće zaboravljeno
zbog naše veličine i ugleda.
Ne možeš naknadno da prefarbaš laž i pretvoriš je u istinu.
Pogledaj se. Oklevaš pred vratima Valhale.
Bojim se, Vit.
Zdravo. Berdžis, u 7 h.
Sranje. To je Vitni? -Lukavi skot.
Ne gledaj njih, nego u mene.
Osiromašićeš.
Dovešćeš sebe do bede. I ako si dovoljno glup da im veruješ,
imunitet koji su ti obećali neće te spasti od trenutka
u kojem se za godinu dana budiš u nekom jeftinom hotelu
u utorak ujutro, a tvoj telefon ne zvoni.
Tada ćeš shvatiti u kolikoj si nemilosti.
Zato mi je drago što se bojiš.
Spremaš se da napraviš najveću grešku svog života.
Vitni Halberstram. Drago mi je.
Znamo. -Uživajte u doručku.
Čujem da su ovde palačinke s borovnicama odlične.
Nemoj dozvoliti da te zaplaši.
Hoćeš kafu ili... -Ne.
Dobro. -Već sam je popio.
Znamo koliko je teško bilo da se sastaneš s nama.
Doneo si ispravnu odluku. -Da. Da...
Nadam se.
Izgleda da ćeš biti sam u studiju. -Blago meni.
"Ne sateruj očajnika u ćošak."
Molim?
Hvala.
"Kada opkoliš vojsku, ostavi im slobodan izlaz."
Šta ako moj izlaz ide kroz nešto?
Kroz tebe.
Idemo uživo za pet, četiri, tri...
I krećemo uživo pre otvaranja evropskih berzi.
FTSE je juče zabeležio svoj najgori dan u mesec dana
predvođen padom britanskih finansijskih i tehnoloških firmi.
"Tender" je pao za 28%. Sa mnom u studiju...
Zašto je Erik išao, a ne ti? -Insistirao je.
Tužan dan za emisiju kao ovu
kada upravu jedne ozbiljne firme
izjednačite s menadžerom nekog fonda.
Ne njegovoj strani su on i njegov portfelj,
a na mojoj analitičari, revizori i regulatori.
Da vam nabrojim koliko puta su regulatori već grešili?
Koliko dugo traje emisija?
Malo se previše sijate pod reflektorima za nekog ko ima kontrolu.
Kao što sam rekao, niste mi doveli ozbiljnog sagovornika.
Kad ovaj tip meša kvazi-poslovnu salatu
od organskog povećanja i usklađenosti trgovaca...
Šta god to značilo...
većina te dimne zavese samo je običan čaršav.
Ako bacite sumnju na druge, niko neće sumnjati u vas.
Ovo je kleveta. Treba pripaziti na njega.
Molim vas za pauzu jer je s nama glavni finansijski direktor
sajta koji je juče izazvao kontroverzu...
"Tenderov" Toni Dej. Toni, dobro došao u emisiju.
Anđela, hvala što ste me pozvali. Mislim da je važno...
Šta se dešava? -Ja...
Nemoguće.
Ko? -Vitni.
Izvini, Vitni je bio tamo?
Zar mi nisi rekla da je Berdžis smekšao Deja?
Ne, bio je tamo kad smo došli.
Kad smo otišli, Dej je pristao na saradnju.
Nisi se setila da mi kažeš?
Bilo je to uzbudljivih 48 sati.
Godinama sam živeo i radio u zapadnoj Africi
i mogu vam reći da je finansijska struktura kompanija
do nekog nivoa nepoznata...
Pogubnija stvar koju smo danas otkrili
tipičan je način gledanja.
Nametnule su ga zapadne institucije vođene dugoročnim predrasudama
bez objektivnih dokaza.
Nazvao bih to trendom "tamno srce Afrike".
Stalno to viđam po zapadnjačkim medijima.
Pro-afrička apologetika koja prikriva protivafričku polemiku. Dajte!
Kakvo smeće...
Nisam mislila da je važno
jer je pristao na zvaničan intervju.
Njegovo svedočenje trebalo je da ubrza pad.
Odakle pritisak za novu reviziju bez toga?
Kada otvorimo, nadam se da će ulagačima biti jasno
da smo učinili sve da bismo bili što transparentniji.
Ali smatram uvredljivim što me stavljate
u istu emisiju s čovekom koji ima direktnu korist
od laži koje vi za njega prenosite.
Ne troši reči.
Ne postoji ništa što on može da kaže o meni,
a da ja to ne mogu sam da kažem vašim gledaocima.
Kaže da se moj fond predstavlja kao neki krstaški vitez
za efikasnost tržišta i društveno dobro.
Ja to ne tvrdim. Ja sam investicioni menadžer.
Moj jedini operativni sistem je motiv za profitom.
To i moj ID.
Sada su verovatno nerazdvojivi i ulaze u svaki deo mog života.
Bilo to dobro ili loše. Ponekad jako loše.
Ako gledaocima želite reći da sam loš,
ja ću im reći da sam još gori.
Zato prosudite sami.
A posle toga ne dozvolite mom sagovorniku
da se izvuče iz istog prosuđivanja.
Pružimo ovom tipu priliku.
Recimo čak da je u pravu.
Da li to poništava činjenice da je njegov poduhvat obična prevara?
Padam u njegovu zamku. Sve više reči...
Završiću sa dve. Nova revizija.
Hoće li "Tender" da pristane na novu reviziju?
Svake godine imamo reviziju.
Pozovite mi Džejkoba!
Džejkoba...
Kako se zove? Naš revizor!
Džejkob... Džejkob Oleander!
Odmah mi zovi Džejkoba Oleandera!
Ponoviću za one koji nisu čuli. Nova revizija.
Požuri! -Linija jedan!
Džejkobe, zdravo...
Da, uživao sam u tvom društvu ono veče.
Bojim se da će ovo biti težak razgovor.
Mislila sam da će ti zatrebati... Ne znam šta sam mislila.
Mogu samo da zamislim kako se osećaš.
Mislim da ne možeš.
Koliko si znala o tome šta Vitni radi u "Tenderu"?
Ništa. Samo o njegovom načinu rada.
Šta to znači?
Unajmio me je iz agencije za eskort.
Verovatno kao i sve svoje asistentkinje.
Stavljao nas je pred tipove s kojima je hteo da se zbliži.
Finansijski likovi, investitori...
Sve smo bile slične. Mlade, nevine i voljne.
Za šta?
Rekao nam je da će nas ponekad snimati.
Jednom sam odletela za Abu Dabi... Tip iz Emirata,
član odbora neke banke "Al-Madžira"...
"Al-Mi'radž". -"Al-Mi'radž".
I znala sam samo da treba da ga odvučem u neku sobu
kako bih to ostvarila.
Šta radi s tim snimcima?
Ucenjuje ljude? -Valjda.
Nikada nije koristio tu reč preda mnom.
Izvini, dakle...
Ti, ja i Henri... To je snimljeno?
Šta je Vitni hteo od tebe sa nama?
Rekao je da učestvujem u vašem životu.
On iskorišćava krhke ljude.
Žao mi je.
Šta želiš od mene?
Jas, slušaj. To je ono što znam.
Svakim centimetrom svog tela borila sam se za svaki cent.
Samo me Bog može osuđivati, a on ne postoji.
Dosta mi je borbe. Pristup.
Pristup je ono što te čini bogatim.
A šta to tebi tačno znači?
Dobar sto? Karte za Vimbldon?
Da spališ "Čiltern"? -Želim da upoznam ljude.
Želim da imam to što ti imaš.
Ne verujem ti. -Ne, ali mislim da me razumeš..
Razumeš li ti mene?
Kako god da pitaš.
Ima li koga?
Ima li koga? Hej!
Danas si baš sredio tog skota.
Smem da budem iskrena?
Ono što sam mislila da znam o tebi...
Nisam mislila da to možeš.
Ali uspeo si. Bilo je sjajno.
Pogrešila sam. Gde su svi?
Rekao sam im da odu na piće. Dođi na trenutak.
Dobro.
Ko je ovo?
Možda stojiš na ivici nečeg velikog.
To je tvoje, ne moje.
Marvin me zastupa. Pustiću njega da priča, zbog jednostavnosti.
Biće neosredno i čisto.
Slobodno me nazovi kukavicom. Meni će biti lakše.
Gđo Stern, moj klijent g. Tao zamolio me je
da sastavim Ugovor o prenosu prava.
Njime će čitav svoj članski udeo
u "Stern Taou" da prenese na vas.
Raskidaš naše partnerstvo?
Obaveštenje o prenosu biće podneto nadležnim registarskim telima.
Gospodin Tao je angažovao i poreskog stručnjaka
da vi lično ne biste snosili poreske troškove prenosa.
Erik, šta to radiš? Šta se dešava?
Moj klijent me izvestio da postoje reputacioni rizici
zbog kojih mogu da ga smatraju "nedostojnim službenikom"
ako nastavi da radi u "Stern Taou".
U slučaju da fond ostvari dobitak do kraja godine,
moli da se njegovo ulaganje vrati
i uplati na račun fonda njegovih ćerki.
Pošto ne postoji formalni ugovor
koji bi definisao odredbe o prenosu udela,
g. Tao se odriče svih prava, bonusa,
odloženih plaćanja i vlasničkih interesa tokom izlaska.
Da, i bez sahrane.
Molim te, reci mi o čemu se radi.
Dok sam te gledao kako prezentuješ,
mislio sam da sam nesposoban
da budem ponosan na bilo koga osim na sebe.
Zaista mi je drago što si mi pokazala da grešim.
Od čega nas to štitiš?
Moraš da mi kažeš.
Šta god to bilo.
Ne želim da me se sećaš na taj način.
Uvek ću te se sećati ovakvog.
Ovo je bio nastup vredan pažnje.
Jutros smo se malo oporavili,
dalje od "Pirpointove" granice za aktivaciju zamenjivih vrednosti.
Dobro odigrano, šefe.
Ferdinande, ostavi nas.
Naravno.
Prekinuli smo dotok kiseonika toj tankoj priči.
Da, zvao sam Džejkoba.
Razrešio sam ga dužnosti
jer "Tenderu" više nisu potrebne njegove usluge.
To mora da odobri odbor.
Ne mora.
Imenovao si me za direktora, pa sam javio registru trgovačkih društava.
To je bila velika greška.
Zašto? -Velika greška.
Zašto? -Veruj mi...
Ne možeš da se nateraš
ni da mi kažeš zašto.
Da, uskoro ćemo dobiti ponude drugih revizora.
Moj savet je da to ne radiš.
Znaš šta? Jebeš tvoje savete!
Kao da je išta na šta si me naterao
imalo veze sa bilo čim osim s tvojim interesima.
Ti ćeš ionako da uradiš ono što ćeš uraditi.
Da.
U tom slučaju, najbolje je to reći ovako...
Dragi Henri...
Prepravljao sam uvod u ovu izjavu više puta.
Mislim da je vreme za poeziju i dekoraciju prošlo.
Praktično, jako je važno da sve shvatiš.
Sada kada si umešan.
Pišem ti da znaš da smo zajedno jači
i moramo silovito da krenemo ka završnici,
što će usporiti naše kritičare i zagorčaće im život
dok se približavamo cilju.
ALPHA-X-RAY-6-1-2LIMA-LIMA-2-3-4.
Ljudi će nas optužiti za kriminal.
Raščlanjavanje detalja naše priče na ovaj način je pristrasno.
Ali to neće sprečiti ljude da grade slučaj protiv mene. Protiv nas.
A prema tome i protiv tebe.
Vidiš, dragi Henri... Imam nerešiv problem.
MEDIATRANSLATIONS